รักสุดใจกับนายซุปตาร์

รักสุดใจกับนายซุปตาร์ (최고의 사랑 / ชเว-โก-เอ ซา-ราง; The Greatest Love / เดอะ เกรทเทสท์ เลิฟ) เป็นละครแนวรักโรแมนติก-คอมเมดี้ ออกอากาศทางสถานีโทรทัศน์ของเกาหลีช่อง MBC เป็นเรื่องราวเกี่ยวกับความรักที่เกิดขึ้นระหว่างนักร้องตกกระป๋องกับดารายอดนิยมอันดับหนึ่งของเกาหลี ต๊กโก จิน ชายหนุ่มผู้ซึ่งเป็นดาวดังของวงการ กับ กู เอจอง นักร้องหญิงเกิร์ลกรุ๊ปวง “Treasure Girls” ที่เคยโด่งดังในอดีตแต่บัดนี้กลับถูกลืม

**เรื่องย่อ**
ต๊กโก จิน ซุปเปอร์สตาร์หนุ่มชื่อดัง และ กู เอจอง นักร้องสาวจากวงเกิร์ลกรุ๊ปชื่อดังในอดีตอย่าง “Treasure Girls” ได้เข้ามาจับคู่กันในรายการวาไรตี้แต่งงานหลอกๆ (ประมาณ We Got Married) โดยการช่วยเหลือของ กู เอฮวาน ผู้ที่เป็นทั้งพี่ชายแท้ๆและผู้จัดการส่วนตัว เพื่อหวังให้ผู้เป็นน้องกลับมามีชื่อเสียงโด่งดังเหมือนแต่ก่อน แต่การดำเนินรายการก็ไม่ได้ราบรื่นนัก เพราะทั้งจินและเอจอง ดูเหมือนจะเป็นคู่กัดกันเสียมากกว่าคู่รัก โดยมี คัง เซรี อดีตเพื่อนร่วมวงของ กู เอจอง และยังเป็นแฟนเก่าของจิน ยุน พิลจู แพทย์หนุ่มแผนโบราณ ที่ไม่เคยสนใจดาราหรือวงการบันเทิงเลย แต่เมื่อเขาได้มาเจอกับ เอจอง ก็ทำให้เขาเกิดตกหลุมรักเธอขึ้นมา จนทำให้กลายมาเป็นรักสามเส้าระหว่างซุปเปอร์สตาร์ทั้ง 3 คนอย่างคาดไม่ถึง ….

**ตัวละคร**
 ต๊กโก จิน
เขาคือท็อปสตาร์อันดับหนึ่ง ผู้ชายเซ็กซี่ที่ได้รับความนิยมอย่างท่วมท้น ในวัยเด็กเขาเคยผ่าตัดเปลี่ยนหัวใจเทียม และพ้นจากความตายอย่างไม่น่าเชื่อ เขาเคยคบกับ คัง เซรี แต่ทว่าตอนนี้เขาบังเอิญถูกจับคู่กับ กู เอจอง ในรายการแต่งงานหลอกๆ ตอนแรกเขากับเธอมักเป็นคู่กัดมากกว่าคู่รัก แต่นานวันความน่ารักของเธอกลับค่อยๆ ละลายใจเขา- กู เอจอง
อดีตสมาชิกวงเกิร์ลกรุ๊ปชื่อดังอย่าง “Treasure Girls” เมื่อสิบปีที่แล้ว ในบรรดาสมาชิกภายในวง เธอคือผู้ที่เจิดจรัสและได้รับความนิยมที่สุด แต่มาบัดนี้เธอกลับกลายเป็นดาราตกกระป๋อง จนวันหนึ่งเธอบังเอิญไปเล่นรายการแต่งงานแบบหลอกๆ โดยการวางแผนของ กู เอฮวาน ผู้เป็นพี่ชายและผู้จัดการส่วนตัว และถูกจับคู่กับ ต๊กโก จิน ชายที่ได้ชื่อว่าดังที่สุดในประเทศ ทั้งคู่ไม่ค่อยเหมือนคู่รักแต่เป็นคู่กัดมากกว่า แต่ทว่าเธอกลับรู้สึกมีความสุขเมื่อได้เดินร่วมทางไปกับเขา- ยุน พิลจู
แพทย์แผนโบราณ ผิวพรรณดี หน้าตาท่าทางเรียบร้อย ผู้ที่ไม่เคยสนใจหรือดูแลรักษาดารามาก่อนเลย เขาเป็นคนยึดมั่นและไม่สนใจเรื่องอื่นๆ นอกจากการค้นคว้าวิจัยเกี่ยวกับวิชาแพทย์แผนโบราณ ยิ่งไปกว่านั้น เขายังมีงานอดิเรกเพียงอย่างเดียวในช่วงวันหยุดสุดสัปดาห์ คือการออกตามหาสมุนไพรใหม่ๆ ตามแหล่งธรรมชาติและเอามาวิจัย แต่ทว่าเขาก็เริ่มเปลี่ยนไปเมื่อได้มาพบกับ กู เอจอง อดีตสมาชิกเกิร์ลกรุ๊ป- คัง เซรี
สาวสวยรวยเสน่ห์ อดีตนักร้องสมาชิกเกิร์ลกรุ๊ป วง “Treasure Girls” ซึ่งเพื่อนร่วมวงกับ กู เอจอง และมีผู้จัดการเดียวกันคือ กู เอฮวาน ในอดีตเธอถูกเอจองบดบังรัศมีไปซะหมด แต่ทว่ามาบัดนี้เธอกลับได้รับความสนใจอย่างมากจากแฟนๆ ซึ่งนั่นทำให้เธอได้กลายเป็นพิธีกรรายการจับคู่ อย่างไรก็ตามเซรีกลับรู้สึกอิจฉาเอจอง เมื่อพบว่าอดีตแฟนของเธออย่าง ต๊กโก จิน และ ยุน พิลจู ให้ความสนใจในตัวของเอจอง

**นักแสดง**

**นักแสดงหลัก**
 ชา ซึงวอน รับบทเป็น ต๊กโก จิน- กง ฮโยจิน รับบทเป็น กู เอจอง- ยุน คเยซัง รับบทเป็น ยุน พิลจู- ยู อินนา รับบทเป็น คัง เซรี

**นักแสดงสมทบ**
 ชอย ซังมิน รับบทเป็น คิม อึนโฮ- คิม จีมิน รับบทเป็น ฮัน มยองจัง- จัง มันชิค รับบทเป็น ผู้กำกับจาง (อดีตผู้จัดการวง Treasure Girls)- เฮียว ยอง รับบทเป็น ฮา รูมี (สมาชิกวง Candy)- ฮัน จินฮี รับบทเป็น กู จาชอล (พ่อของเอจองและเอฮวาน)- จอง จุนฮา รับบทเป็น กู เอฮวาน (พี่ชายและผู้จัดการส่วนตัวของเอจอง)- ปาร์ค วอนซุก รับบทเป็น แม่ของพิลจู- ชอย ฮวาจอง รับบทเป็น ตัวแทนมุน (ผู้อำนวยการบริษัทที่จินทำงานอยู่)- ลี ฮีจิน รับบทเป็น เจนนี่ (อดีตสมาชิกวง Treasure Girls)- อิม จีกิว รับบทเป็น คิม แจซุก (ผู้จัดการส่วนตัวของจิน)- แบ ซึลกิ รับบทเป็น ฮัน มีนา (อดีตสมาชิกวง Treasure Girls)- ยัง ฮันยล รับบทเป็น กู ฮย็องกุ (ลูกชายของเอฮวาน / หลานชายของเอจอง)

**การออกอากาศในประเทศไทย**
สถานีโทรทัศน์: PPTV- เริ่มการออกอากาศ:วันที่ 17 มกราคม 2558- ชื่อเรื่อง:  รักสุดใจกับนายซุปตาร์

**อ้างอิง**
  "THE GREATEST LOVE เรื่องย่อ ตัวละคร นักแสดง Best Love 최고의 사랑" date=2012-10-23 - The Greatest Love รักสุดใจกับนายซุปตาร์ ทุกเสาร์ อาทิตย์ เวลา 21.25 น.- The Greatest Love รักสุดใจกับนายซุปตาร์ date=2015-05-02 -  ซีรีส์เกาหลี The Greatest Love  date=2016-03-04  เรื่องย่อ mthai.com
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎